ग्रुप हाउसिंग के प्रधान गुरप्रीत सिंह ने बताया कि पानी इकट्ठा होने से भयानक बीमारी फैलने की आशंका है। पिछले दो महीने से पानी जमा है। सोसाइटी 111 में रहने वाली सीमा दीवान ने बताया कि बदबू की इतनी विकट समस्या है कि लोगों को मुंह में कपड़ा बांध कर निकलना पड़ता है। ओपी गुप्ता ने बताया कि पहले वह शाम को रोजाना सोसाइटी के बाहर सैर किया करते थे, लेकिन बदबू के बाद निकलना बंद कर दिया है। गुरप्रीत सिंह और राज सिंह ने बताया कि सीवरेज का पानी जमा होने की कई बार शिकायत की गई, लेकिन प्रशासन इस बारे में कोई कदम नहीं उठा रहा है। सोसाइटी निवासी रजनी भल्ला का कहना है इस बारे में प्रशासन को जल्द से जल्द कदम उठाने चाहिए।